Forseti . Ég held að það sé mikilvægt að þingmaðurinn komi hingað og útskýri þessa grein sem hún skrifaði . Það væri líka ágætt ef hv. þm. Birgir Þórarinsson gæti farið yfir og sýnt henni rafmagnsreikningana , hvernig þeir breyttust , ef hún trúir því ekki . Þannig er að fleiri landsmenn upplifðu sömu breytingu og hv. þm. Birgir Þórðarson . Ég held því að eðlilegt sé að kalla eftir því að hv. þm. Bryndís Haraldsdóttir komi í ræðustól og útskýri þetta fyrir okkur . Það er mjög auðvelt að henda einhverjum fullyrðingum fram í blaðagrein og þurfa svo ekki að standa við það í sölum Alþingis . Við köllum því eftir því . Ég hef einnig mikinn áhuga á því að ræða við þann þingmann og fleiri um það sem bíður okkar í orkupakka fjögur en það er svo sem nægur tími til að gera það .